Mamlakatda koronavirus yuqtirish holatlari soni 61,5 millionga yaqinlashgan. Foto: Reuters AQShda oxirgi sutkada COVID-19’ga chalinish bilan bog‘liq 1,3 milliondan ortiq holat aniqlandi. Bu haqda NBC News telekanali xabar bermoqda. Telekanalning ma’lumot berishicha, o‘tgan sutkada 1 mln 343 ming 167 ta holat qayd etilgan. Kanal hisob-kitobiga ko‘ra, AQShda koronavirus yuqtirish holatlari soni 61,5 millionga yaqinlashgan. Avvalgi rekord yanvar boshida qayd etilgandi. Jons Hopkins universiteti mamlakatda bir sutkada 1 million 82 ming holat aniqlangani to‘g‘risida ma’lum qilgandi.